**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

…………………. 2019 թվականի N …-Լ

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՆԱՊԱՏԱՑՄԱՆ ԴԵՄ ՊԱՅՔԱՐԻ 2019-2020 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ ԱԶԳԱՅԻՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով Միավորված Ազգերի Կազմակերպության <<Անապատացման դեմ պայքարի մասին, երաշտի և/կամ անապատացման, ենթարկված երկրներում մասնավորապես Աֆրիկայում>> կոնվենցիայի 5-րդ, 9-րդ և 10-րդ հոդվածները Կառավարությունը որոշում է՝

1.Հաստատել Հայաստանի Հանրապետությունում անապատացման դեմ պայքարի 2019-2020 թվականների գործողությունների ազգային ծրագիրը՝ համաձայն հավելվածի:

**Հավելված**

**Կառավարության 2019թ.**

**………… … -ի N …-Լ
որոշման**

**ԱԶԳԱՅԻՆ ԾՐԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՆԱՊԱՏԱՑՄԱՆ ԴԵՄ ՊԱՅՔԱՐԻ 2019-2020 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ**

|  |  |  |  |  |  |  |
| --- | --- | --- | --- | --- | --- | --- |
| **հ/հ** | **Միջոցառման անվանումը** | **Նպատակը** | **Կատարողը** | **Կատարման ժամկետը** | **Ֆինանսական ապահովումը** | **Ակնկալվող արդյունքը** |
|  | 1. **ԿԱՌԱՎԱՐՄԱՆ ՀԱՄԱԿԱՐԳԻ ԿԱՏԱՐԵԼԱԳՈՐԾՈՒՄ**
 |
| 1.1 | <<Հողերի չեզոք դեգրադացիայի իրականացման ծրագրի մասին>>ՀՀ կառավարության որոշման նախագիծը վարչապետի աշխատակազմ ներկայացնելը: | Հողերի չեզոք դեգրադացիայի նպատակային ցուցանիշների որոշում, հողերի դեգրադացիայի կանխարգելում: | Բնապահպանության նախարարություն.Գյուղատնտեսության նախարարություն.Տարածքային կառավարման և զարգացման նախարարություն. Արտակարգ իրավիճակների նախարարություն. | 2019 թ. | ՀՀ օրենքով չարգելված այլ աղբյուրներ: | Ստեղծված են համապատասխան նախադրյալներ դեգրադացված հողերի վերա­կանգնման և հողերի հետագա դեգրադացումը նվազագույնի հասցնելու համար: |
|  | 1. **Համատեղ գործողություններ Ռիո-յի Կոնվենցիաների շրջանակներում և միջազգային համագործակցություն**
 |
| 2.1 | Միավորված Ազգերի Կազմակերպության <<Կլիմայի փոփոխության մասին>> շրջանակային կոնվենցիայի, Միավորված Ազգերի Կազմակերպության <<Կենսաբանական բազմազանության մասին>> կոնվենցիայի և Միավորված Ազգերի Կազմակերպության <<Անապատացման դեմ պայքարի մասին, երաշտի և/կամ անապատացման, ենթարկված երկրներում մասնավորապես Աֆրիկայում>> կոնվենցիաների միջև առկա սիներգիկ կապերի բացահայտում և համատեղ գործողությունների ծրագրի մասին>>ՀՀ կառավարության որոշման նախագիծը վարչապետի աշխատակազմ ներկայացնելը: | Բարձրացնել Ռիո-յի կոնվենցիաների իրականացմանն ուղղված գործողությունների արդյունավետությունը: | Բնապահպանության նախարարություն: | 2020 թ. | ՀՀ օրենքով չարգելված այլ աղբյուրներ: | Կոնվենցիաների շրջանակներում իրականացվող գործողությունների կրկնություններից խուսափում և նյութական միջոցների տնտեսում: |

**ՀԻՄՆԱՎՈՐՈՒՄ**

**<<ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՆԱՊԱՏԱՑՄԱՆ ԴԵՄ ՊԱՅՔԱՐԻ**

**2019-2020 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ ԱԶԳԱՅԻՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ>> ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

 Հայաստանի Հանրապետության կառավարության 2015 թվականի մայիսի 27-ի նիստի <<Հայաստանի Հանրապետությունում անապատացման դեմ պայքարի ռազմավարությանը և գործողությունների ազգային ծրագրին հավանություն տալու մասին>> N23 արձանագրային որոշմամբ հաստատված հավելվածի աղյուսակ 12-ի՝ <<Հայաստանում անապատացման դեմ պայքարի 2015-2020 թվականների գործողությունների ազգային ծրագրի>> մի շարք կետեր արդեն իսկ կատարված են: Հայաստանի Հանրապետության կառավարության 2018 թվականի հունվարի 25-ի նիստի <<Հայաստանի Հանրապետության կառավարության 2015 թվականի մայիսի 27-ի N23 արձանագրային որոշման մեջ փոփոխություններ և լրացումներ կատարելու մասին>> N3 արձանագրային որոշմամբ որոշ կետերում կատարվել են լրացումներ և փոփոխություններ: Ներկայիս փոփոխությունների անհրաժեշտությունը պայմանավորված է.

* ապահովելու իրավական ակտերի ընդունման հաջորթականությունը,
* նախարարությունների անվանումների ճշգրտման անհրաժեշտությունը,
* գործողությունների անվանումների հստակեցումը:

 Նախագծով ներկայացված են այն միջոցառումները, որոնք կիրականացվեն 2019-2020 թվականների ընթացքում:

 **2**.**Կարգավորման բնույթը**

 Առաջարկվող նախագծով հնարավոր կլինի ապահովել Կառավարության 2018 թվականի հունիսի 8-ի N667-Լ որոշման հավելվածի 2-րդ կետի պահանջը:

 **3**.**Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է բնապահպանության նախարարության կենսառեսուրսների կառավարման գործակալության կողմից։

**4.Ակնկալվող արդյունքը**

Նախագծի ընդունմամբ հնարավորություն կընձեռնվի ապահովելու Միավորված Ազգերի Կազմակերպության <<Անապատացման դեմ պայքարի մասին, երաշտի և/կամ անապատացման, ենթարկված երկրներում մասնավորապես Աֆրիկայում>> կոնվենցիայով ստանձնած պարտավորությունների ամրագրումը ՀՀ օրենսդրությունում:

**ՏԵՂԵԿԱՆՔ**

**<<ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՆԱՊԱՏԱՑՄԱՆ ԴԵՄ ՊԱՅՔԱՐԻ**

**2019-2020 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ ԱԶԳԱՅԻՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

<<Հայաստանի Հանրապետությունում անապատացման դեմ պայքարի 2019-2020 թվականների գործողությունների ազգային ծրագիրը հաստատելու մասին>> Կառավարության որոշման ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՏԵՂԵԿԱՆՔ**

**<<ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՆԱՊԱՏԱՑՄԱՆ ԴԵՄ ՊԱՅՔԱՐԻ**

**2019-2020 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ ԱԶԳԱՅԻՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ>> ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

<<Հայաստանի Հանրապետությունում անապատացման դեմ պայքարի 2019-2020 թվականների գործողությունների ազգային ծրագիրը հաստատելու մասին>> Կառավարության որոշման ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: